MEGA พุ่งเฉียด 4% โบรกฯแนะ “ซื้อ” ชี้ผลงาน Q4 โตแกร่งรับไฮซีซั่น
MEGA พุ่งเฉียด 4% โบรกฯแนะ "ซื้อ" ชี้ผลงาน Q4 โตแกร่งรับไฮซีซั่น โดยล่าสุด ณ เวลา 15.20 น. อยู่ที่ 43.50 บาท บวก 1.50 บาท หรือ 3.57% สูงสุดที่ 44.50 บาท ต่ำสุดที่ 42 บาท ด้วยมูลค่าซื้อขาย 165.40 ล้านบาท
29 ธ.ค. 2560

ผู้สื่อข่าวรายงานว่า ราคาหุ้น บริษัท เมก้า ไลฟ์ไซแอ็นซ์ จำกัด (มหาชน) หรือ MEGA ล่าสุด ณ เวลา 15.20 น. อยู่ที่ 43.50 บาท บวก 1.50 บาท หรือ 3.57% สูงสุดที่ 44.50 บาท ต่ำสุดที่ 42 บาท ด้วยมูลค่าซื้อขาย 165.40 ล้านบาท

ด้าน บล.ฟิลลิป ระบุในบทวิเคราะห์ (18 ธ.ค.) แนะนำ “ซื้อ” ราคาเป้าหมาย 44 บาท/หุ้น
โดยแนวโน้มไตรมาส 4/60 เป็นบวกจากช่วงเดียวกันเมื่อปีก่อน และช่วงเดียวกันจากไตรมาสก่อน แนวโน้มไตรมาส 4/60 คาดจะปรับตัวดีขึ้นช่วงเดียวกันเมื่อปีก่อน และช่วงเดียวกันจากไตรมาสก่อน หลักๆจากเป็น High season ประกอบกับตรงกับช่วงเทศกาล ทำให้ผู้บริโภคมีการจับจ่ายสูงกว่าปกติ
ทั้งนี้ หากรวมทั้งปี 60 คาดยอดขายรวม เพิ่มขึ้น 10.9% จากช่วงเดียวกันเมื่อปีก่อน มาที่ 9,767 ลบ. และกำไรสุทธิอยู่ที่ 1,091 ลบ. เพิ่มขึ้น 37.2% จากช่วงเดียวกันเมื่อปีก่อน (ทว่าไม่นับรวมผลกระทบอัตราแลกเปลี่ยน คาดกำไรปกติปี 60 จะอยู่ที่ 1,123 ลบ. เพิ่มขึ้น 26.9% จากช่วงเดียวกันเมื่อปีก่อน)
ขณะที่ปี 61 คาดการดำเนินงานจะขยายตัวสูงตามความต้องการตลาด หากในธุรกิจจัดจำหน่ายผลิตภัณฑ์ Maxxcare จะมีลูกค้าใหม่เข้ามาเพิ่ม ทำให้รายได้มีการฟื้นตัวเร็วขึ้น (จากสูญเสียลูกค้าพม่ารายหนึ่งไปเมื่อต้นปี 60) หากด้านผลิตภัณฑ์ใหม่ คาดจะออกมาราว 8-12 ผลิตภัณฑ์ โดยหลักๆจะเป็นสินค้าเพื่อสุขภาพ และผลิตภัณฑ์ไบโอติค (Biotic)
นอกจากนี้ บ.มีแผนจะเข้าขยายตลาดในกลุ่มประเทศแอฟริกาเพิ่มเติม ในเบื้องต้นคาดยอดขายรวมและกำไรปี 61 อยู่ที่ 10,885 ลบ. และ 1,402 ลบ. เพิ่มขึ้น 11.4% จากช่วงเดียวกันเมื่อปีก่อน และ 28.5% จากช่วงเดียวกันเมื่อปีก่อน (คาดกำไรปกติที่ 1,352 ลบ. เพิ่มขึ้น 20.4% จากช่วงเดียวกันเมื่อปีก่อน)
สำหรับงบลงทุนปี 61 บาท ตั้งไว้ที่ราว 100-150 ลบ. เพื่อปรับปรุงเครื่องจักร ซอฟต์แวร์การผลิต ตลอดจนพัฒนาคลังสินค้าใหม่ในเมียนมาร์ ทางด้านผลิตภัณฑ์เครื่องดื่มสุขภาพพร้อมดื่ม จากเป็นสินค้าที่มีลักษณะเป็นสมุนไพรและมีสรรพคุณแตกต่างจากเครื่องดื่มทั่วไป ทำให้ขั้นตอนการขอใบอนุญาตมีความล่าช้า หากคาด บริษัทจะเลื่อนออกสู่ตลาดเป็นในไตรมาส 2/61 (ช่วง พ.ค. -มิ.ย.61)